**Väikehange „Mobiiltelefoni ostmine“**

**Käesoleva dokumendiga kutsub Rahandusministeerium Teid esitama pakkumust väikehankel.**

1. **Hanke üldandmed:**

Hankija nimi: Rahandusministeerium

Hankija aadress: Suur-Ameerika 1, 10122 Tallinn, Eesti Vabariik

Hanke eest vastutav isik: Lilian Tude, telefon 5208853, e-post: lilian.tude@fin.ee

Hanke eeldatav maksumus km-ta[[1]](#footnote-1): 564,75

Riigihangete strateegiliste põhimõtete kasutamine:

* Keskkonnahoidlik hankimine: ei
* Sotsiaalselt vastutustundlik hankimine: ei
* Innovatsiooni toetav hankimine: ei
* Julgeolekuriske vähendav: ei

1. **Hanke objekti tehniline kirjeldus/ olulisemad tingimused**
   1. Pakkuja peab hankelepingu täitmisel eelistama keskkonnahoidlikke lahendusi, näiteks:
2. töökoosolekud ja muud kohtumised viia läbi võimaluse korral veebi vahendusel, et vähendada eelkõige liigsest transpordikasutusest tulenevat süsiniku jalajälge;
3. vältida tarbetut dokumentide välja trükkimist ning võimalusel eelistada digitaalsel kujul olevaid materjale;
4. pakkuja poolt digitaalsel kujul edastatavad materjalid peavad olema salvestatud ja edastatud optimaalse mahuga, et vältida otstarbetult suuri andmefaile ning seega vähendada digireostust;
5. hankelepingu täitmise järgselt kustutada üleliigsed digimaterjalid, näiteks mustandfailid, säilitamiseks mittevajalikud töödokumendid jms, kuna IT-serverites failide otstarbetu hoidmine on keskkonda kurnava mõjuga ning suurendab digireostust
   1. Pakkumuse esitamisega kinnitab pakkuja, et juhindub meeskonna komplekteerimisel Euroopa Parlamendi ja nõukogu määruse (EL) nr 1303/2013 artiklist 7, mis näeb ette, et arvestatakse ja toetatakse meeste ja naiste võrdõiguslikkust ja välditakse diskrimineerimist soo, rassi või rahvuse, usutunnistuse või veendumuse, puude, vanuse või seksuaalse sättumuse põhjal ning võetakse arvesse puuetega inimeste juurdepääsu. Ühtlasi lähtutakse Eesti pikaajalise arengustrateegia „Eesti 2035“ aluspõhimõtetest, mis näeb ette, et kõigil peab olema võrdne võimalus eneseteostuseks ja ühiskonnaelus osalemiseks, sõltumata individuaalsetest eripäradest ja vajadustest, kuuluvusest erinevatesse sotsiaalsetesse rühmadesse, sotsiaal-majanduslikust võimekusest ja elukohast.
   2. Hanke objektiks on mobiiltelefoni ostmine – mobiiltelefon iPhone 14 128GB. Edukas pakkumus soodsaima hinna alusel. Ostetakse arve alusel
   3. Täitmise koht: kaup tuuakse SA1, Suur- Ameerika 1, Tallinn.
   4. Tähtaeg ja/või ajakava: 03.01.2025.
   5. Lepingutingimused: Lepingu täitmisel kohaldatakse Rahandusministeeriumi müügilepingu üldtingimusi, mis on kättesaadavad Rahandusministeeriumi kodulehel aadressil: <https://fin.ee/ministeerium-uudised-ja-kontakt/organisatsioon/majandusteave-ja-riigihanked>. Lepingu eritingimused on toodud väikehanke dokumendi lisas (lisa).
6. **Pakkumuse ettevalmistamine, vormistamine ja esitamine**
   1. Huvitatud isikutel on õigus küsida väikehanke dokumentide kohta selgitusi, esitades küsimused e-posti teel lilian.tude@fin.ee. Hankija vastab huvitatud isiku küsimustele 3 tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks.
   2. Pakkumuses esitab pakkuja:
      1. Pakkumuse vormi (lisatud pakkumuskutsele);
      2. [asja/teenuse/töö kirjelduse lähtudes tehnilises kirjelduses toodud tingimustest /väikeostu dokumendi lisas (number) toodud vormil];
   3. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
   4. Esitatud pakkumus peab olema jõus vähemalt 60 päeva alates pakkumuste esitamise tähtpäevast.
   5. **Pakkumus tuleb esitada** elektroonselt e-posti aadressil [info@fin.ee](mailto:info@fin.ee) hiljemalt 31.12.2024 kell 10.00.
   6. Palume ühtlasi, et teavitaksite meid, kui otsustate pakkumust mitte esitada.
   7. Pakkumus on konfidentsiaalne kuni hankelepingu sõlmimiseni.
   8. Pakkuja märgib pakkumuses, milline teave on pakkuja **ärisaladus** ning põhjendab teabe ärisaladuseks määramist. Pakkuja ei või ärisaladusena märkida pakkumuse maksumust või osamaksumusi. Hankija ei avalikusta pakkumuste sisu ärisaladusega kaetud osas. Hankija ei vastuta ärisaladuse avaldamise eest osas, milles pakkuja ei ole seda ärisaladuseks märkinud.
7. **Pakkumuste menetlemine, sh hindamiskriteeriumid**
   1. Hankija avab kõik tähtajaks esitatud pakkumused ning kontrollib esitatud pakkumuste vastavust väikehanke dokumendis sätestatud nõuetele.
   2. Juhul kui pakkumus ei vasta väikehanke dokumendis esitatud tingimustele, lükkab hankija pakkumuse tagasi.
   3. Hankija hindab kõiki vastavaks tunnistatud pakkumusi. Hankijal on õigus vajadusel pakkumusi omavahel võrrelda.
   4. Edukaks tunnistatakse majanduslikult soodsaim so madalaima kogumaksumusega pakkumus.
8. **Pakkuja teavitamine hankija otsustest ja lepingu sõlmimine**
   1. Hankija esitab kõigile pakkujatele teate hankelepingu sõlmimise kohta mitte hiljem kui 3 tööpäeva jooksul alates lepingu sõlmimisest.

**Lisa**

**väikehankele**

**Pakkumuse vorm 1.9-10/1778**

**Pakkuja üldandmed**

|  |  |
| --- | --- |
| Pakkuja ärinimi | Elisa Eesti AS |
| Pakkuja registrikood | 10069659 |
| Pakkuja juriidiline aadress | Sõpruse pst 145 |
| Pakkuja esindaja lepingu allkirjastamisel |  |
| Pakkuja kontaktisik/ volitatud esindaja lepingu täitmisel - nimi ning kontaktandmed (e-posti aadress, telefoninumber) | helerin.merilai@elisa.ee |

**Pakkumuse maksumus *kuluartiklite* lõikes**

|  |  |  |  |  |
| --- | --- | --- | --- | --- |
| **Kuluartikkel** | **Ühik** | **Ühiku hind** | **Ühiku arv** | **KOKKU (eurot)** |
| Mobiiltelefon iPhone 14 128GB | tk | 564,75 | 1 |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Pakkumuse maksumus (ilma käibemaksuta)** | | | | 564,75 |
| **Käibemaks:** | | | | 124,25 |
| **Pakkumuse kogumaksumus (käibemaksuga)** | | | | 689.- |

1. Kinnitame, et pakutav hind sisaldab kõiki tasusid ning pakkuja on teadlik, et tal ei ole õigust täiendavale tasule pakkumuse lähteülesande alusel tehtava töö eest.
2. Kinnitame, et pakkumus on jõus vähemalt väikehanke dokumendis märgitud tähtaja.
3. Kinnitame, et pakkuja on teadlik, et hankija ei kasuta arveldamises ettemaksu.
4. Kinnitame, et kasutame lepingu täitmisel keskkonnahoidlikke lahendusi.
5. Kinnitame, et oleme meeskonna komplekteerimisel järginud võrdse kohtlemise ja mitte-diskrimineerimise põhimõtteid.
6. Kinnitame, et pakkuja on teadlik, et tal tuleb märkida pakkumuses, milline teave on pakkuja ärisaladus ja põhjendada seda ning selle nõude mittetäitmisel kannab pakkuja riisikot, et hankija avalikustab pakkumuse sisu, mida ei ole ärisaladuseks märgitud.

1. eeldatav maksumus on hankija poolt hankelepingu täitmisel eeldatavalt makstav kogusumma (käibemaksuta), arvestades mh tõenäolisi hankelepingu alusel tulevikus tekkivaid kohustusi ja hankelepingu uuendamist. Füüsiliste isikutega sõlmitavate lepingute korral tuleb eeldatava maksumuse sisse arvestada ka tööandja maksud ja maksed. [↑](#footnote-ref-1)